બાજપાઈ પોતાના જુના સાથી અડવાણી અને જોષીની વાત ટાળી શકયા નહીં અને તેમણે મોદીને યથાવત રાખવાનો નિર્ણય કર્યો, સમયની સાથે બધુ બદલાઈ રહ્યુ હતું અને અડવાણી અને જોષી જેવા નેતાઓ વૃધ્ધ થઈ રહ્યા હતા, પણ અડવાણી અને જોષી જેવા નેતાઓ બહુ જલદી રાજકારણ છોડી શકતા નથી બાજપાઈની સરકારમાં ગૃહમંત્રી અને નંબર બે ઉપર રહેનાર અડવાણીની ઈચ્છા વડાપ્રધાન થવાની હતી, હજી જો ભારતની જનતા એક વખત તક આપે તો વડાપ્રધાન તો થવુ જ છે તેવુ અડવાણી ઈચ્છતા હતી, બાજપાઈ ઉંમર અને બિમારીને કારણે રાજકારણની બહાર નિકળી ગયા હતા, રાષ્ટ્રીય ભાજપમાં હવે અડવાણીની જ સિનિયર હતા જેના કારણે જો ભાજપ અથવા એનડીએની સરકાર બને તો પોતે વડાપ્રધાન થશે તેવા સ્વપ્ન તેમના હતા.